### Beslutningstema

Under dette punkt skal udvalget tage stilling til Tønder Kommunes indspil til URS for, hvad der ønskes fremmet og har højeste prioritet for infrastruktur regionalt set til revisionen af "Porten til Europa".

### Sagsfremstilling

Efter den danske infrastrukturaftale i juni 2021, hvor nogle af de sønderjyske ønsker blev imødegået, har URS' forretningsudvalg besluttet at igangsætte en opdatering af de sønderjyske mål og ønsker. Det er også besluttet, at aktuelle infrastrukturønsker fra alle fire sønderjyske kommuner skal indgå som en del af det grundlag, URS infrastrukturgruppen præsenteres for, når de mødes for at drøfte en revision af de fælles sønderjyske ønsker.

URS ønsker således at få indspil til, hvilke prioriteringer til infrastrukturudviklingstemaer Tønder Kommune ønsker.

Klima-, Vækst- og Udviklingsudvalget fik på udvalgsmødet d. 14. maj 2022 en præsentation af URS og de indsatser, URS arbejder med.

Efterfølgende ved Klima-, Vækst- og Udviklingsudvalgets drøftelse af infrastrukturønsker tegnede der sig et generelt og entydigt billede af, hvilke indsatser der var enighed om at bearbejde frem til juni mødet.

På den baggrund er der udarbejdet oplæg om prioritering og udviklingsønsker for infrastruktur for vores område. Oplægget er vedlagt som bilag.

### Direktøren for Teknik, Klima og Beskæftigelse indstiller,

at oplægget med prioritering og udviklingsønsker godkendes,

at sagen videresendes til Økonomiudvalget og Kommunalbestyrelsen.

Beslutning fra Klima-, Vækst- og Udviklingsudvalget, 15. juni 2022, pkt. 5:

Indstillingen anbefales, idet oplægget tilpasses og vedhæftes som nyt bilag.

Lars Bach og Bjarne Berg deltog ikke i mødet.

Beslutning fra Økonomiudvalget, 23. juni 2022, pkt. 14:

Indstillingen anbefales.

Lars Bach afventer stillingtagen.

### Beslutning

Indstillingen godkendt.